RÁMCOVÁ ZMLUVA

**uzatvorená podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov**

medzi:

**MH Teplárenský holding, a.s.**

so sídlom Turbínová 3, 831 04 Bratislava – mestská časť Nové Mesto

IČO 36 211 541 | DIČ 2020048580| IČ DPH SK2020048580| IBAN SK17 1100 0000 0026 2706 4293

zapísaná v Obchodnom registri Mestského súdu Bratislava III oddiel Sa, vložka č. 7386/B

v mene spoločnosti konajú Ing. Marcel Vrátný, predseda predstavenstva, a Ing. Lenka Smreková, FCCA, členka predstavenstva

(ďalej len „**objednávateľ**“)

**a**

**\_\_\_\_\_\_\_\_\_\_\_\_**

so sídlom \_\_\_\_\_\_\_\_\_\_\_\_\_\_\_\_\_\_

IČO \_\_\_\_\_\_\_\_\_\_ | DIČ \_\_\_\_\_\_\_\_\_\_ | IČ DPH \_\_\_\_\_\_\_\_\_\_\_\_\_\_ | IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zapísaná v Obchodnom registri Okresného súdu \_\_\_\_\_\_\_\_\_\_\_\_\_\_\_\_\_, oddiel \_\_\_\_\_, vložka č. \_\_\_\_\_\_\_

v mene spoločnosti koná \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len „**poskytovateľ**“ alebo aj „**dodávateľ**”)

(objednávateľ a poskytovateľ spoločne ďalej len „**zmluvné strany**“)

# ÚVODNÉ USTANOVENIA

* 1. Zmluva sa uzatvára za účelom dodávania licencií k online službám Microsoft 365.
  2. Poskytovateľ vyhlasuje, že je spôsobilý zmluvu uzatvoriť a plniť záväzky z nej vyplývajúce.
  3. Touto zmluvou sa stanovuje právny režim poskytnutia licencií a na/s licenciami viažucu sa technickú podporu produktov Microsoft uvedených v článku 2 tejto zmluvy, a to tak, že licencie a technickú podporu bude poskytovateľ dodávať na základe požiadaviek objednávateľa v zmysle tejto zmluvy.

# PREDMET ZMLUVY

* 1. Predmetom tejto zmluvy je predplatné pre nové programové prostriedky objednávateľa, a to **licencie k online službám Microsoft 365 (M365) pre prístupy objednávateľa** (ďalej len „**licencie**”) **a služby softvérovej podpory pre nové a existujúce programové prostriedky objednávateľa** (ďalej spolu len „**predmet plnenia**“) na obdobie **tridsaťšesť (36) mesiacov**, v kvalite a v aktuálne požadovanom množstve s možnosťou navýšenia definovaných typov licencií a podľa technickej špecifikácie uvedenej v prílohe č. 1 tejto zmluvy a záväzok dodávateľa dodať objednávateľovi podľa podmienok dohodnutých v tejto zmluve licencie a služby softvérovej podpory pre existujúce programové prostriedky objednávateľa.
  2. Za **služby softvérovej podpory** sa pre účely tejto zmluvy považujú minimálne:

- možnosť obrátiť sa na tím technickej podpory poskytovateľa pri riešení problémov súvisiacich s prevádzkou softvéru;

- možnosť spravovať licencie na licenčnom portáli dodávateľa alebo výrobcu licencií, resp. softvéru.

* 1. Poskytovateľ plne zodpovedá za to, že jednotlivé ním dodané licencie spĺňajú všetky príslušné technické normy platné v Slovenskej republike, resp. budú dodávané v takej kvalite, aby v súvislosti s ich dodaním podľa tejto zmluvy nevznikali objednávateľovi žiadne ďalšie náklady.
  2. Poskytovateľ je povinný riadne a včas poskytnúť predmet plnenia a odovzdať ho objednávateľovi v súlade s ustanoveniami tejto zmluvy a jednotlivými objednávkami objednávateľa.
  3. Objednávateľ je povinný riadne a včas poskytnutý predmet plnenia prevziať a zaplatiť poskytovateľovi dohodnutú cenu stanovenú v súlade s touto zmluvou.
  4. Objednávateľ nie je povinný odobrať v plnom rozsahu predpokladané množstvo jednotlivých položiek tvoriacich predmet tejto zmluvy, ani vyčerpať predpokladaný maximálny finančný objem zmluvy. Zároveň má objednávateľ možnosť odoberať aj vyššie ako predpokladané množstvo jednotlivých položiek tvoriacich predmet tejto zmluvy do maximálneho finančného objemu podľa čl. 4 ods. 4.1 tejto zmluvy. Skutočné odobrané množstvo predmetu zmluvy bude závisieť výlučne od potrieb a možností objednávateľa a nepovažuje sa to za porušenie zmluvy.

# PODMIENKY VYKONÁVANIA PREDMETU PLNENIA

* 1. Predmet plnenia bude poskytovateľ realizovať na základe objednávok objednávateľa zasielaných z e-mailovej adresy objednávateľa [marek.spisak@mhth.sk](mailto:marek.spisak@mhth.sk) alebo z e-mailovej adresy [michal.podstavek@mhth.sk](mailto:michal.podstavek@mhth.sk) (ďalej len „**objednávka**“), a to v lehotách určených v jednotlivých objednávkach objednávateľa, a v počte licencií v závislosti od aktuálnych potrieb objednávateľa. Na základe dohody zmluvných strán je poskytovateľ povinný objednávateľovi prideliť licencie podľa objednávky najneskôr do8 hodín od prijatia objednávky, v pracovných dňoch.
  2. Objednávku bude objednávateľ zasielať poskytovateľovi na e-mailovú adresu poskytovateľa \_\_\_\_\_\_@\_\_\_\_\_\_.
  3. Poskytovateľ je povinný poskytnúť objednávateľovi súčinnosť nevyhnutnú na zabezpečenie plnenia predmetu plnenia v zmysle pravidiel spoločnosti Microsoft, najmä vyplnenie dokumentov a podporu pri ich registrácii afiliáciou spoločnosti Microsoft a ďalšie nevyhnutné plnenia na základe pravidiel spoločnosti Microsoft.
  4. Ak poskytovateľ zistí alebo s prihliadnutím na všetky okolnosti a svoju odbornosť mal a mohol zistiť, že technická špecifikácia objednávateľa v objednávke nemá všetky náležitosti, resp. má vady (nie je úplná, nie je jednoznačná a pod.), je povinný objednávateľa na túto skutočnosť bezodkladne písomne upozorniť, inak je poskytovateľ povinný písomne potvrdiť prijatie a akceptáciu objednávky do troch (3) pracovných dní od doručenia objednávky.
  5. V prípade, ak poskytovateľ na činnosť podľa tejto zmluvy využije tretie osoby (subdodávateľov) v akomkoľvek stupni, je povinný zabezpečiť, aby subdodávateľ plnil povinnosti poskytovateľa podľa tejto zmluvy v rozsahu týkajúcom sa tej činnosti, ktorú subdodávateľ bude vykonávať. Poskytovateľ zodpovedá objednávateľovi za splnenie záväzku riadne a včas vykonať činnosť podľa tejto zmluvy, akoby činnosť vykonával sám. Ak subdodávateľ poskytovateľa nevykonáva činnosť podľa tejto zmluvy riadne alebo včas alebo porušuje povinnosti podľa tohto článku, je poskytovateľ povinný na námietku objednávateľa neumožniť subdodávateľovi vykonávanie činnosti podľa tejto zmluvy a nahradiť takéhoto subdodávateľa, inak je povinný činnosť vykonať sám.
  6. Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Poskytovateľ je povinný počas trvania tejto zmluvy byť zapísaný v registri partnerov verejného sektora (ďalej len „**register**“) spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak poskytovateľ nebol v čase uzatvorenia tejto zmluvy zapísaný v registri alebo ak nadobudne právoplatnosť rozhodnutie o výmaze poskytovateľa z registra podľa § 12 alebo § 13 ods. 2 zákona o registri alebo o uložení pokuty poskytovateľovi z dôvodov podľa § 13 ods. 1 zákona o registri alebo ak je poskytovateľ viac ako 30 dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Objednávateľ zároveň nie je v omeškaní s plnením povinností podľa tejto zmluvy, ak poskytovateľ nie je alebo nebude zapísaný v registri alebo ak poskytovateľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu.
  7. Prílohu 3 k tejto zmluve tvorí zoznam všetkých priamych a nepriamych subdodávateľov poskytovateľa (v akomkoľvek stupni) podľa zákona o registri, ktorým budú priamo alebo nepriamo poskytnuté finančné prostriedky nad limity stanovené v ustanovení § 2 ods. 2 alebo 3 zákona o registri (ďalej len „subdodávateľ podľa zákona o registri“), ktorí sú poskytovateľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o registri obsahuje ich obchodné meno, sídlo alebo miesto podnikania, identifikačné číslo (IČO), označenie príslušného (zvyčajne obchodného) registra, v ktorom je subdodávateľ zapísaný, číslo zápisu a údaj o predpokladaných finančných plneniach v prospech každého zo subdodávateľov podľa zákona o registri.
  8. Prílohu 4 k tejto zmluve tvorí zoznam všetkých priamych subdodávateľov poskytovateľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorí sa budú podieľať na vykonávaní činnosti podľa tejto zmluvy (ďalej len „subdodávateľ podľa zákona o verejnom obstarávaní“), ktorí sú poskytovateľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o verejnom obstarávaní obsahuje ich obchodné meno, sídlo alebo miesto podnikania, identifikačné číslo (IČO), označenie registra, v ktorom je subdodávateľ zapísaný, číslo zápisu, údaje osoby oprávnenej konať za subdodávateľa v rozsahu meno a priezvisko, adresa pobytu a dátum narodenia. Tento zoznam ďalej obsahuje čestné vyhlásenie poskytovateľa, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa tejto zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia stanovené objednávateľom v súťažnej dokumentácii pre takúto inú osobu, a že u subdodávateľa podľa zákona o verejnom obstarávaní neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť predmetu diela a/alebo činnosti podľa zmluvy.
  9. Poskytovateľ je povinný písomne oznámiť objednávateľovi akúkoľvek zmenu v údajoch o subdodávateľoch v rozsahu podľa odsekov 3.7, resp. 3.8 tohto článku, a to bezodkladne potom, čo sa o nej dozvedel.
  10. Ak sa poskytovateľovi subdodávatelia podľa zákona o registri alebo subdodávatelia podľa zákona o verejnom obstarávaní stanú známymi neskôr, je povinný objednávateľovi predložiť aktualizovaný zoznam subdodávateľov podľa zákona o registri, resp. aktualizovaný zoznam subdodávateľov podľa zákona o verejnom obstarávaní, a to najmenej tri (3) pracovné dni pred zmenou, nikdy však nie neskôr, než sa začnú skutočne podieľať na plnení tejto zmluvy. Na aktualizovaný zoznam subdodávateľov podľa zákona o registri sa primerane použijú ustanovenia odseku 3.7 tohto článku a na aktualizovaný zoznam subdodávateľov podľa zákona o verejnom obstarávaní sa primerane použijú ustanovenia odseku 3.8 tohto článku. Zmenu v osobe subdodávateľa podľa zákona o verejnom obstarávaní vykonajú zmluvné strany formou písomného dodatku k tejto zmluve.
  11. Iným osobám než subdodávateľom uvedeným v zozname subdodávateľov podľa zákona o registri, ktorý poskytovateľ predložil objednávateľovi v súlade s odsekmi 3.7 a 3.10 tohto článku, poskytovateľ nesmie v súvislosti s touto zmluvou alebo jej plnením poskytnúť finančné prostriedky nad limity stanovené v ustanovení § 2 ods. 2 alebo 3 zákona o registri.
  12. Ak poskytovateľ zoznam subdodávateľov podľa zákona o registri a subdodávateľov podľa zákona o verejnom obstarávaní objednávateľovi nepredložil, platí, že prílohy 3 a 4 k tejto zmluve sú prázdne, žiadny subdodávateľ podľa zákona o registri a subdodávateľ podľa zákona o verejnom obstarávaní pri plnení tejto zmluvy sa nepodieľa na plnení tejto zmluvy a poskytovateľ ich nesmie využiť pri plnení tejto zmluvy priamo ani prostredníctvom ďalších osôb.
  13. Poskytovateľ vyhlasuje, že sa objednávateľ môže spoľahnúť na to, že zoznam subdodávateľov podľa zákona o registri a zoznam subdodávateľov podľa zákona o verejnom obstarávaní je vždy úplný a že na plnení tejto zmluvy sa nebudú podieľať subdodávatelia podľa zákona o registri ani subdodávatelia podľa zákona o verejnom obstarávaní, ktorých postupom podľa odsekov 3.7, 3.8 a 3.10 tohto článku objednávateľovi vopred neoznámil, resp. neoznámi.
  14. Poskytovateľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ uzatvoril s poskytovateľom túto zmluvu alebo dodatok k tejto zmluve napriek tomu, že poskytovateľ alebo niektorý subdodávateľ podľa zákona o registri alebo niektorý subdodávateľ podľa zákona o verejnom obstarávaní v čase uzatvorenia tejto zmluvy alebo dodatku k tejto zmluve nebol zapísaný do registra, kedy sa uplatňuje zákaz uzavrieť zmluvu. Za škodu sa na účely tohto ustanovenia považujú aj pokuty, ktoré bude musieť objednávateľ alebo členovia štatutárneho orgánu objednávateľa zaplatiť za porušenie zákazu uzavrieť zmluvu.
  15. Poskytovateľ sa zaväzuje zabezpečiť, aby ku dňu uzatvorenia tejto zmluvy a prípadných dodatkov k tejto zmluve koneční užívatelia výhod poskytovateľa, prípadných subdodávateľov podľa zákona o registri a prípadných subdodávateľov podľa zákona o verejnom obstarávaní zapísaní v registri neboli osobami uvedenými v § 11 ods. 1 písm. c) zákona o verejnom obstarávaní. Poskytovateľ vyhlasuje, že sa objednávateľ môže spoľahnúť na to, že koneční užívatelia výhod poskytovateľa, prípadných subdodávateľov podľa zákona o registri a prípadných subdodávateľov poľa zákona o verejnom obstarávaní zapísaní v registri ku dňu uzatvorenia tejto zmluvy nie sú osobami uvedenými v § 11 ods. 1 písm. c) zákona o verejnom obstarávaní, a objednávateľ sa na toto vyhlásenie poskytovateľa spolieha. Poskytovateľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že uzavrel s poskytovateľom zmluvu alebo uzavrie s poskytovateľom prípadný dodatok k tejto zmluve v rozpore so zákazom podľa § 11 ods. 1 písm. c) a/alebo d) zákona o verejnom obstarávaní. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie uvedeného zákazu.
  16. Ak na strane poskytovateľa vystupuje skupina dodávateľov, všetci členovia skupiny dodávateľov zodpovedajú za záväzky poskytovateľa vyplývajúce z tejto zmluvy spoločne a nerozdielne a zaväzujú sa zotrvať v skupine dodávateľov počas celej doby trvania tejto zmluvy.
  17. Objednávateľ je oprávnený od tejto zmluvy odstúpiť v prípadoch, ak bol na majetok poskytovateľa vyhlásený konkurz alebo iné konanie, ktorého cieľom je kolektívne uspokojenie veriteľov poskytovateľa, bolo proti poskytovateľovi zastavené konkurzné konanie pre nedostatok majetku alebo zrušený konkurz pre nedostatok majetku alebo je zhotoviteľ v likvidácii.

# CENA

* 1. Na základe dohody zmluvných strán bola celková cena za plnenie predmetu tejto zmluvy podľa článku 2 tejto zmluvy, teda súčet cien za predmet plnenia (jednotlivé typy licencií v objednávateľom požadovanom počte vrátane softvérovej/technickej podpory podľa čl. 9 ods. 9.2 tejto zmluvy) ocenený podľa prílohy č. 1 tejto zmluvy, na základe jednotlivých objednávok objednávateľa, stanovená na sumu vo výške **\_\_\_\_\_\_\_\_\_\_\_\_\_\_€**, slovom \_\_\_\_\_\_\_\_\_\_\_\_\_ eur **bez DPH** (ďalej len „**celková cena**“). Takto stanovená celková cena je maximálna, aplikuje sa počas celej doby trvania tejto zmluvy a môže byť zmenená len dohodou zmluvných strán.
  2. Celková cena zahŕňa všetky ekonomicky oprávnené náklady poskytovateľa vynaložené v súvislosti s poskytnutím predmetu plnenia podľa tejto zmluvy (najmä náklady za licencie, na obstaranie licencií, clo, obeh ako aj všetky ďalšie služby súvisiace s poskytnutím predmetu zmluvy, iné súvisiace platby) a primeraný zisk.
  3. Cenník dodaných licencií a služieb softvérovej podpory je špecifikovaný v prílohe č. 1 tejto zmluvy.
  4. Ceny uvedené v odseku 4.1 a 4.2 tohto článku sú bez dane z pridanej hodnoty, ktorú poskytovateľ vyúčtuje podľa všeobecne záväzných právnych predpisov účinných v čase vzniku daňovej povinnosti.

# MIESTO PLNENIA

* 1. Miestom predmetu plnenia (na základe jednotlivých objednávok objednávateľa) je sídlo objednávateľa, pokiaľ objednávateľ v objednávke neurčí inak.

# PLATOBNÉ PODMIENKY

* 1. Objednávateľ sa zaväzuje za poskytnutý predmet plnenia zaplatiť poskytovateľovi cenu uvedenú v článku 4 tejto zmluvy na základe faktúr, ktoré bude poskytovateľ oprávnený vystaviť po splnení podmienok stanovených v tejto zmluve. Objednávateľ neposkytuje poskytovateľovi preddavok na zrealizovanie predmetu plnenia.
  2. Fakturovaná cena za predmet plnenia alebo za časť predmetu plnenia bude platená spôsobom uvedeným vo faktúre a bude splatná v lehote **60 (šesťdesiat) dní** odo dňa doručenia faktúry objednávateľovi.
  3. Ročná faktúra bude vystavená vždy spätne za jednotlivé mesiace kalendárneho roka predchádzajúceho fakturácii, a to len za skutočne objednané a dodanémnožstvo predmetu plnenia a za príslušný počet mesiacov používania, resp. pridelenia licencií do tenantu. Suma na ročnej faktúre bude vypočítaná ako súčin jednotkovej ceny príslušnej licencie a počtu objednaných licencií. V uvedenej sume bude zohľadnený príslušný počet mesiacov užívania jednotlivých licencií. V prípade, ak v priebehu roka bude jednotlivá licencia zrušená na základe požiadavky objednávateľa, poplatok za takto zrušenú licenciu sa vypočíta iba za mesiace jej reálneho užívania v danom roku.
  4. Faktúra musí obsahovať všetky náležitosti v zmysle všeobecne záväzných právnych predpisov, odkaz na túto zmluvu vrátane jej čísla a tzv. číslo objednávky vygenerované objednávateľom pre účely interného sledovania platieb súvisiacich s touto zmluvou (ďalej len „**číslo objednávky**“), ktoré objednávateľ oznámi poskytovateľovi bez zbytočného odkladu po uzatvorení tejto zmluvy, a jej prílohou musí byť písomný dodací list alebo výkaz poskytnutého predmetu plnenia podpísaný oprávnenými osobami zmluvných strán.
  5. Na základe dohody zmluvných strán poskytovateľ doručí objednávateľovi faktúru vo formáte \*.pdf v elektronickej forme na e-mailovú adresu [faktury.mhth@mhth.sk](mailto:faktury.mhth@mhth.skz) z e-mailovej adresy, ktorú objednávateľovi vopred písomne oznámi. Elektronická faktúra je vystavená v zmysle zákona § 71 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“). Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v listinnej forme a že zhotoviteľ nie je povinný objednávateľovi posielať faktúry v listinnej forme. Zmenu e-mailovej adresy na doručovanie elektronických faktúr oznámi objednávateľ alebo zhotoviteľ e-mailom na komunikačnú e-mailovú adresu druhej zmluvnej strane.
  6. V prípade námietok objednávateľa voči správnosti vystavenej faktúry je objednávateľ oprávnený faktúru, ktorá nespĺňa formálne náležitosti podľa ustanovení § 74 zákona o DPH, neobsahuje číslo objednávky alebo má chybu vyplývajúcu z nesprávne uvedeného predmetu, množstva alebo ceny, do 5 pracovných dní odo dňa jej doručenia objednávateľovi vrátiť poskytovateľovi spolu s vytknutím jej nesprávnosti, pričom poskytovateľ je povinný buď chybnú faktúru opraviť a doručiť objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry. V prípade oprávnených námietok objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, objednávateľovi.
  7. Faktúry sa budú uhrádzať výhradne bezhotovostným bankovým prevodom. Neoddeliteľnou prílohou každej faktúry bude písomný dodací list alebo výkaz poskytnutého predmetu plnenia podpísaný oprávnenými osobami zmluvných strán. Poskytovateľom vystavené faktúry podľa tejto zmluvy budú obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.
  8. Poskytovateľ nie je oprávnený previesť práva a povinnosti vyplývajúce pre neho z tejto zmluvy, objednávok ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.
  9. Dňom zaplatenia akejkoľvek platby v súlade s ustanoveniami tejto zmluvy sa rozumie deň pripísania príslušnej sumy v prospech bankového účtu oprávnenej zmluvnej strany.
  10. V prípade reklamácie vád predmetu plnenia až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za predmet plnenia alebo akejkoľvek jej časti.
  11. Objednávateľ je oprávnený jednostranne započítať proti pohľadávke poskytovateľa voči nemu na zaplatenie ceny za predmet plnenia všetky svoje prípadné pohľadávky voči poskytovateľovi vyplývajúce z tejto zmluvy a/alebo z porušenia všeobecne záväzných právnych predpisov a technických noriem, a to vrátane svojich nesplatných pohľadávok voči splatným pohľadávkam poskytovateľa.
  12. Zmluvné strany sa dohodli, že v prípade, ak faktúra poskytovateľovi nie je uhradená v lehote splatnosti, tento ihneď písomne alebo e-mailovou správou upozorní objednávateľa na túto skutočnosť.
  13. V prípade omeškania objednávateľa s platením ceny za predmet plnenia si zmluvné strany dohodli úrok z omeškania vo výške 0,02 % denne, najviac však vo výške úrokov z omeškania, na ktoré by mal poskytovateľ nárok podľa príslušných právnych predpisov, a to zo sumy, s ktorej zaplatením je objednávateľ v omeškaní, za každý deň z omeškania.
  14. Poskytovateľ vyhlasuje, že číslo(a) účtu(ov) uvádzané v záhlaví tejto zmluvy a v ním následne vystavených faktúrach sú používané na podnikanie podľa ustanovení § 6 zákona o DPH. V prípade, ak objednávateľ zistí nedodržanie tohto ustanovenia, môže DPH uvedenú na faktúre, ktorú je z dodania tovaru alebo služby povinný platiť poskytovateľ, zaplatiť priamo na bankový účet správcu dane poskytovateľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude poskytovateľom uhradená správcovi dane.
  15. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u poskytovateľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo SR zverejní poskytovateľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy SR, a to až do času, keď poskytovateľ hodnoverným spôsobom preukáže objednávateľovi, že u neho tieto dôvody pominuli.
  16. Postúpenie pohľadávky na zaplatenie ceny vrátane jej príslušenstva alebo akejkoľvek inej peňažnej pohľadávky poskytovateľa vyplývajúcej z tejto zmluvy alebo jej ukončenia poskytovateľom je možné iba s predchádzajúcim písomným súhlasom objednávateľa.
  17. V prípade, ak objednávateľ zaplatí ako ručiteľ na základe rozhodnutia správcu dane daň z pridanej hodnoty za poskytovateľa podľa ustanovenia § 69b zákona o DPH, osoby konajúce v čase uzatvorenia tejto zmluvy, alebo akejkoľvek jej zmeny alebo dodatku k nej v mene poskytovateľa podpisom tejto zmluvy, jej zmeny alebo dodatku vyhlasujú objednávateľovi, že zaplatia objednávateľovi takto objednávateľom z titulu ručenia zaplatenú daň z pridanej hodnoty za poskytovateľa v lehote do štrnástich (14) dní od doručenia výzvy objednávateľa týmto osobám na zaplatenie, ak poskytovateľ nezaplatí objednávateľovi takto objednávateľom z titulu ručenia za poskytovateľa zaplatenú daň z pridanej hodnoty v lehote do štrnástich (14) dní od doručenia výzvy objednávateľa poskytovateľovi na jej zaplatenie. Rovnako je objednávateľ oprávnený jednostranne započítať proti akejkoľvek pohľadávke poskytovateľa voči objednávateľovi svoje prípadné pohľadávky voči poskytovateľovi, ktoré vznikli z titulu ručenia za daň z pridanej hodnoty za poskytovateľa.

# SANKCIE

* 1. V prípade omeškania poskytovateľa s dodaním alebo poskytnutím objednaného predmetu plnenia podľa tejto zmluvy v lehotách (termínoch) uvedených v článku 3 ods. 3.1 tejto zmluvy a v príslušnej objednávke, je objednávateľ' oprávnený fakturovať poskytovateľovi zmluvnú pokutu vo výške 0,2% z celkovej ceny predmetu plnenia príslušnej objednávky a to za každý, aj začatý deň omeškania, čím nie je nijako dotknutý nárok objednávateľa na náhradu škody. Zmluvné strany vyhlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

# ZODPOVEDNOSŤ ZA ŠKODU

* 1. Ak poruší jedna zmluvná strana svoje povinnosti alebo akýkoľvek záväzok vyplývajúci z tejto dohody, je povinná nahradiť škodu tým spôsobenú druhej zmluvnej strane. Za škodu sa považuje skutočná škoda, ušlý zisk a náklady vzniknuté poškodenej zmluvnej strane v súvislosti so škodovou udalosťou.
  2. Zmluvná strana, ktorá porušila svoju povinnosť alebo akýkoľvek záväzok vyplývajúci z tejto dohody, sa môže zbaviť zodpovednosti na náhradu škody, ak preukáže, že k porušeniu povinnosti alebo akéhokoľvek záväzku vyplývajúceho z tejto dohody došlo v dôsledku okolností vylučujúcich zodpovednosť v zmysle § 374 zákona č. 513/1991 Zb. Obchodný zákonník v znení neskorších predpisov.

# ZODPOVEDNOSŤ ZA VADY A ZÁRUKA

* 1. Poskytovateľ zodpovedá za bezchybné poskytovanie predmetu plnenia podľa tejto zmluvy (bez akýchkoľvek právnych a iných vád predmetu plnenia) ako aj za to, že dodávanie predmetu plnenia vykonáva v súlade so všeobecne záväznými právnymi predpismi Slovenskej republiky a technickými normami.
  2. Poskytovateľ poskytuje za účelom reklamácie vád predmetu plnenia technický support po celú dobu trvania zmluvy, a to tak, že objednávateľ je oprávnený akékoľvek výhrady a/alebo reklamácie týkajúce sa predmetu plnenia zo strany poskytovateľa uplatňovať na e-mailovej adrese poskytovateľa \_\_\_@\_\_\_\_\_, ktorý sa tieto výhrady a/alebo reklamácie zaväzuje vyriešiť do \_\_\_ hodín od prijatia e-mailovej správy na e-mailovú adresu uvedenú v tomto odseku.
  3. Odstránenie vád predmetu plnenia sa vykonáva bez nároku na úhradu akýchkoľvek súvisiacich nákladov poskytovateľa.
  4. Uplatnenie vady musí obsahovať stručný opis vady alebo toho, ako sa vada prejavuje.

# TRVANIE ZMLUVY

* 1. Zmluva sa uzatvára na dobu určitú, ktorá končí vyčerpaním finančného limitu, resp. celkovej ceny predmetu plnenia podľa článku 4 ods. 4.1 tejto zmluvy alebo uplynutím tridsaťšesť (36) mesiacov odo dňa nadobudnutia účinnosti zmluvy, podľa toho, ktorá skutočnosť nastane skôr.
  2. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako “**zákon o RPVS**”).

# MLČANLIVOSŤ

* 1. Zmluvné strany budú mať pri plnení tejto zmluvy prístup k informáciám týkajúcim sa druhej zmluvnej strany (ďalej len „**dotknutá zmluvná strana**“) a jej podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou dotknutej zmluvnej strany, ktoré druhá zmluvná strana získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva dotknutej zmluvnej strany, alebo ich dotknutá zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
  2. Zmluvné strany sa zaväzujú, že počas trvania tejto zmluvy, ako aj po jej skončení

1. budú zachovávať mlčanlivosť o dôverných informáciách, najmä sa zaväzujú s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu dotknutej zmluvnej strany priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
2. písomne oznámia dotknutej zmluvnej strane akékoľvek okolnosti, ktoré by mohli viesť k vzniku konfliktu záujmov s dotknutou zmluvou stranou,
3. použijú dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy,
4. obmedzia zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečujú dodržiavanie dôvernosti týchto informácií a povinností s tým súvisiacich,
5. o každom sprístupnení dôverných informácií tretej strane v prípadoch stanovených všeobecne záväznými právnymi predpismi budú informovať dotknutú zmluvnú stranu,

pričom sa uvedené povinnosti zaväzujú vykonávať so všetkou potrebnou odbornou starostlivosťou.

11.3 V prípade porušení ktorejkoľvek povinnosti podľa odseku 11.2 tohto článku zmluvnou stranou je dotknutá zmluvná strana oprávnená požadovať od druhej zmluvnej strany zaplatenie zmluvnej pokuty vo výške 3 200 €, a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.

# PROTIKORUPČNÉ OPATRENIA

12.1 **Protikorupčný program.** Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali životné prostredie a prijímali vhodné systémy riadenia a podnikania etickým spôsobom. S cieľom zamedziť korupcii objednávateľ prijal protikorupčný program spoločnosti, ktorý vychádza z Protikorupčnej politiky Slovenskej republiky na roky 2019 – 2023 schválenej uznesením vlády Slovenskej republiky č. 585/2018 zo dňa 12. decembra 2018 a z normy ISO 37001:2016 Systém manažérstva proti korupcii. S víziou bojovať proti korupcii aj na úseku zmluvných vzťahov objednávateľ žiada od zhotoviteľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.

12.2 **Zákaz korupcie.** Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. **Úplatkom** sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. **Konaním** sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.

12.3 **Oznamovacia povinnosť.** Zmluvné strany sa zaväzujú akékoľvek konanie zakázané podľa odseku 12.2 tohto článku alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.

12.4 **Účtovná evidencia.** Poskytovateľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Poskytovateľ zároveň potvrdzuje, že nedošlo k porušeniu tohto ustanovenia.

12**.**5 **Konflikt záujmov.** Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Podrobnosti o povinnostiach v súvislosti s riešením konfliktu záujmov vrátane povinnosti viesť písomné záznamy o uplatňovaní týchto opatrení si upraví každá zmluvná strana podľa svojich podmienok tak, aby bol naplnený cieľ tohto ustanovenia. **Konfliktom záujmu** sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

12.6 **Dotknuté osoby.** Poskytovateľ sa zaväzuje, že povinnosti podľa odsekov 12.2 až 12.5 tohto článku uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov postupom podľa odseku 12.7 tohto článku s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa odseku 12.4 tohto článku. **Korupčným rizikom** sa na účely tohto článku rozumie príležitosť, pravdepodobnosť alebo možnosť konania zakázaného podľa odseku 12.2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa odseku 12.2 tohto článku.

12.7 **Implementácia protikorupčných opatrení.** Poskytovateľ bez zbytočného odkladu uskutoční individuálne vyhodnotenie korupčného rizika a možnosť výskytu konfliktu záujmov, identifikuje osoby, u ktorých je toto korupčné riziko prítomné alebo výskyt konfliktu záujmov možný, ako aj osoby, ktoré sa podieľajú na plnení povinností podľa odseku 12.4 tohto článku, overí bezúhonnosť takto identifikovaných osôb z hľadiska trestných činov proti poriadku vo verejných veciach s osobitným dôrazom na trestné činy korupcie a niektoré formy trestnej súčinnosti a z hľadiska trestného činu zneužitia účasti na hospodárskej súťaži podľa výpisu z registra trestov vedenom Generálnou prokuratúrou Slovenskej republiky a prípadne aj z registra trestov alebo obdobnej evidencie krajiny pobytu danej osoby a poučí danú osobu o povinnostiach vyplývajúcich z odsekov 12.2 až 12.6 tohto článku s následným preskúšaním, sústavným vyžadovaním plnenia týchto povinností a náhodnou kontrolou ich plnenia. V prípade trvania tejto zmluvy po dobu dlhšiu ako jeden rok je poskytovateľ povinný periodicky zopakovať činnosť podľa tohto ustanovenia. O tejto činnosti je poskytovateľ povinný viesť primeranú písomnú dokumentáciu, aby sa preukázalo jej plnenie v celej šírke, že pri tejto činnosti bola dodržaná potrebná starostlivosť a že všetky identifikované riziká boli zmiernené.

12.8 **Audit.** Počas trvania tejto zmluvy a tri (3) roky od jej ukončenia je poskytovateľ povinný umožniť objednávateľovi alebo ním písomne poverenej tretej osobe, ktorá prevezme záväzok mlčanlivosti, nahliadať do dokumentácie, záznamov a účtovnej evidencie podľa odsekov 12.4, 12.5 a 12.7 tohto článku za účelom preukázania a overenia dodržiavania povinností zhotoviteľa podľa tohto článku a poskytnúť požadované vysvetlenia. Všetky osobné údaje zistené počas takého auditu sa budú považovať za dôverné. O výsledku auditu objednávateľ vypracuje primeraný písomný záznam, ktorý poskytne poskytovateľovi.

12.9 **Zodpovednosť poskytovateľa.** Žiadne zlyhanie alebo omeškanie objednávateľa pri uplatnení jeho práv uskutočniť audit podľa odseku 12.8 tohto článku alebo odhalení problémov, chýb alebo iných nezrovnalostí pri audite nezbavuje poskytovateľa jeho zodpovednosti za porušenie ustanovení tohto článku, a to aj keby takýto audit mal alebo mohol odhaliť akékoľvek problémy, chyby alebo iné nezrovnalosti, ktoré vedú k zodpovednosti alebo porušeniu povinností poskytovateľa podľa tohto článku.

12.10 **Nápravné opatrenia.** V prípade, že auditom uskutočneným podľa odseku 12.8 tohto článku objednávateľ zistí nesúlad na strane poskytovateľa s povinnosťami vyplývajúcimi z tohto článku alebo nedostatočné implementovanie opatrení podľa tohto článku, poskytovateľ bezodkladne prijme nápravné opatrenia, ktoré musia byť dostatočne účinné pre dosiahnutie súladu s povinnosťami vyplývajúcimi z tohto článku, predloží ich na pripomienkovanie objednávateľovi a nápravné opatrenia následne zrealizuje. Zmluvné strany budú spolupracovať za účelom nápravy nesúladu a pri implementácii nápravných opatrení.

12.11 **Spolupráca objednávateľa.** Objednávateľ bude poskytovať poskytovateľovi odborné poradenstvo a usmernenia pri plnení jeho povinností podľa tohto článku. Ustanovenie odseku 12.9 tým nie je dotknuté.

12.12 **Následky neplnenia.** V prípade, ak poskytovateľ neumožní objednávateľovi uskutočniť audit podľa odseku 12.8 tohto článku alebo ak odmietne vypracovať, predložiť alebo realizovať nápravné opatrenia podľa odseku 12.10 tohto článku alebo zlyhá v ich implementácii podľa výsledkov následného auditu, potom je objednávateľ oprávnený od tejto zmluvy bez ďalšieho odstúpiť.

# OSOBNÉ ÚDAJE

13.1 Transparentné informácie o prípadnom spracúvaní osobných údajov objednávateľom v súvislosti s plnením tejto zmluvy sú k dispozícii na webovom sídle objednávateľa [www.mhth.sk](http://www.mhth.sk).

13.2 Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov a ich vykonávacích a ďalších súvisiacich predpisov.

# UKONČENIE ZMLUVY

14.1 Odstúpenie od zmluvy sa spravuje príslušnými ustanoveniami Obchodného zákonníka, pokiaľ táto zmluva nestanovuje niečo iné.

14.2 Dôvody pre odstúpenie od zmluvy zo strany objednávateľa sú vždy uvedené v jednotlivých ustanoveniach tejto zmluvy. Pre vylúčenie pochybností platí, že ak je v zmluve uvedené, že určité porušenie zo zmluvy poskytovateľa je podstatné, znamená to, že objednávateľ je oprávnený od tejto zmluvy odstúpiť okamžite, ak v danom ustanovení nie je stanovená iná podmienka

14.3 Poskytovateľ je oprávnený odstúpiť od zmluvy, ak objednávateľ bude napriek písomnému upozorneniu poskytovateľa doručeného objednávateľovi v omeškaní s úhradou ktorejkoľvek faktúry o viac ako 30 dní po doručení uvedeného písomného upozornenia.

14.4 Odstúpenie od zmluvy sa stáva účinným doručením písomného oznámenia o odstúpení druhej zmluvnej strane a nemá vplyv na ustanovenia o dôvernosti, ktoré zostáva platné a účinné. Odstúpenie od zmluvy má účinky iba pre tie plnenia poskytovateľa, u ktorých ešte nedošlo k ich odovzdaniu a riadnemu prevzatiu objednávateľom. Poskytnuté a objednávateľom riadne prevzaté plnenie si zmluvné strany nebudú vracať (účinky *ex nunc*). Nároky žiadnej zo zmluvných strán vzniknuté vo vzťahu k plneniam už odovzdaným a riadne prevzatým objednávateľom nebudú odstúpením od zmluvy dotknuté.

14.5 Pri predčasnom ukončení zmluvy z akéhokoľvek dôvodu bude rozsah dovtedy poskytnutého predmetu plnenia v súlade s ustanoveniami platnými pre riadne odovzdanie a prevzatie predmetu plnenia, pričom sa tieto ustanovenia použijú v plnom rozsahu. Poskytovateľ bude povinný najneskôr do pätnástich (15) pracovných dní odo dňa účinnosti odstúpenia od zmluvy protokolárne odovzdať objednávateľovi všetky veci a doklady prevzaté od neho za účelom dodávaného predmetu plnenia.

* 1. Predčasné ukončenie zmluvy bez ohľadu na zmluvnú stranu, ktorá túto zmluvu ukončila, sa nedotýka zodpovednosti poskytovateľa za vady dovtedy dodaného predmetu plnenia ani plynutia záručných dôb podľa tejto zmluvy.
  2. Odstúpením od zmluvy zanikajú všetky práva a povinnosti zmluvných strán zo zmluvy, okrem nárokov na náhradu spôsobenej škody, nárokov na zmluvné sankcie a nárokov objednávateľa na bezplatné odstránenie zistených chýb/vád už z poskytnutého predmetu plnenia alebo iných ustanovení, ktoré sú nevyhnutné pre riadne poskytovanie objednávaného a poskytovaného predmetu plnenia v zmysle tejto zmluvy.

# DORUČOVANIE

16.1 Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne alebo   
e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 16.2 tohto článku vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase hod do 14:00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň.

16.2 Pre **objednávateľa** budú všetky oznámenia doručované alebo oznamované na nižšie uvedené údaje:

adresa: MH Teplárenský holding, a.s., závod \_\_\_

\_\_\_\_\_\_\_\_\_\_

kontaktné osoby: \_\_\_, tel. +421 \_\_\_, e-mail \_\_\_

\_\_\_, tel. +421 \_\_\_, e-mail \_\_\_

a pre **poskytovateľa** budú všetky oznámenie doručované alebo oznamované na nižšie uvedené údaje:

adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontaktné osoby:

1. vo veciach zmluvných:
2. vo veciach technických:

alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené.

16.3 Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny alebo doplnenia týkajúce sa tejto zmluvy a kontaktných osôb konajúcich v mene MHTH vo veciach technických a v objednávaní predmetu plnenia, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

# VYŠŠIA MOC

* 1. Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len **„Okolnosti vylučujúce zodpovednosť“**).
  2. Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu zmluvy. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok.
  3. Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

# ZÁVEREČNÉ USTANOVENIA

17.1 Táto zmluva sa spravuje zákonmi Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.

17.2 Právne vzťahy, pokiaľ nie sú osobitne upravené touto zmluvou, sa spravujú ustanoveniami tejto zmluvy, ktoré upravujú vzťahy obsahom aj účelom im najbližšie. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.

17.3 Táto zmluva sa môže meniť alebo zrušiť dohodou zmluvných strán iba v písomnej forme.

17.4 Ak by sa dôvod neplatnosti vzťahoval len na časť tejto zmluvy, bude neplatnou len táto časť.

17.5 Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.

17.6 Táto zmluva bola vyhotovená v štyroch (4) rovnopisoch, po dvoch (2) pre každú zmluvnú stranu.

17.7 Táto zmluva nadobúda platnosť dňom podpisu oboma zmluvnými stranami a účinnosť kumulatívnym splnením podmienok podľa odsekov 17.8 tohto článku.

17.8 Zmluvné strany berú na vedomie, že objednávateľ je v zmysle § 2 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a zákona o slobode informácií v spojení s § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou. Zmluvné strany berú na vedomie, že účinnosť tejto zmluvy je v zmysle § 47a Občianskeho zákonníka v nadväznosti na § 5a zákona o slobode informácií podmienená jej zverejnením v Centrálnom registri zmlúv vedenom Úradom vlády SR.

17.9 Prílohy k tejto zmluve sú:

1. Príloha 1 – Špecifikácia licencií a aktuálne plánovaný počet a cena za jednotlivé roky,
2. Príloha 2 – Technická špecifikácia predmetu zákazky,
3. Príloha 3 – Zoznam subdodávateľov podľa zákona o registri,
4. Príloha 4 – Zoznam subdodávateľov podľa zákona o verejnom obstarávaní.

17.10 Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

**Za objednávateľa: Za poskytovateľa:**

V Bratislave dňa \_\_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_

Ing. Marcel Vrátný \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

predseda predstavenstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Lenka Smreková, FCCA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

členka predstavenstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 1**

Špecifikácia licencií a aktuálne plánovaný počet a cena za jednotlivé roky je uvedená v samostatnom dokumente označenom ako „Príloha c\_1 RZ - špecifikácia licencii a ceny“ ktorý je priložený k tejto zmluve.

**Príloha č. 2**

Technická špecifikácia predmetu zákazky:

|  |  |
| --- | --- |
| **Technické vlastnosti predmetu zákazky** | **Hodnota / charakteristika** |
| Spoločné technické vlastnosti predmetu zákazky | Licencie sú požadované bez územného obmedzenia |
| Spoločné technické vlastnosti predmetu zákazky | Licencie elektronické, poskytovaná elektronickými komunikačnými prostriedkami |
| Spoločné technické vlastnosti predmetu zákazky | Licencie nie sú viazané so zakúpením technických prostriedkov, na ktorých budú prevádzkované – prenosné licencie, nie OEM verzie licencií |
| Spoločné technické vlastnosti predmetu zákazky | Dodávateľ zabezpečí objednávateľovi prístup licenciám (k inštalačným súborom a licenčným kľúčom) prostredníctvom licenčného portálu zhotoviteľa softvéru |
| Spoločné technické vlastnosti predmetu zákazky | Licencie požadujeme dodať nové, nepoužívané, originálne licencie od zhotoviteľa softvéru |
| Spoločné technické vlastnosti predmetu zákazky | Konkrétne výrobky sú uvedené ako príklad kvality, ktorým sú definované minimálne požadované kvalitatívne technické parametre predmetu zákazky, ktoré musí dodávaný predmet zákazky spĺňať. |
|  |  |
| 1.1 Parameter | Minimálne požadované kvalitatívne parametre – všetky parametre predmetu zákazky sú uvádzané ako najnižšie kvalitatívne technické požiadavky/vlastnosti predmetu zákazky, ktoré musí navrhovaný/dodávaný predmet zákazky  spĺňať, ak nie je uvedené inak (ďalej len „minimálne požadované kvalitatívne parametre“) |
| 1.2 Doba platnosti licencie | V zmysle zmluvy ak nie je stanovené inak |
| 1.3 Licencie | Požadované je dodanie všetkých potrebných nevýhradných licencií k novým programovým prostriedkom |
| 1.4 Služby softvérovej podpory | Áno, počas platnosti licencie |
| 1.5.Webové aplikácie | Podľa typu licencie |
| 1.6. Desktopové aplikácie | Podľa typu licencie |
| 1.7.Cloudové služby | Podľa typu licencie |
| 1.8 Kompatibilita licencií | Plne kompatibilné s existujúcim softvérom Microsoft Windows 10 a vyššie, SK/EN, 64-bit, po inštalácií opráv, funkčných a bezpečnostných záplat softvéru, jeho update/upgrade/ vždy zachovaná plná funkčnosť softvéru. |
| 1.9 ďalšie parametre v zmysle oficiálnych web stránok Microsoft | https://www.microsoft.com/sk-sk/microsoft-365/enterprise/microsoft365-plans-and-pricing-eea |

**Príloha č. 3**

Zoznam subdodávateľov podľa zákona o registri

|  |  |  |  |  |  |
| --- | --- | --- | --- | --- | --- |
| Zoznam subdodávateľov podľa zákona o registri (v tejto prílohe ďalej len „**subdodávateľ**) | **Údaj o predpokladaných finančných plneniach v prospech subdodávateľa [€]** |  |  |  |  |
| **Označenie (zvyčajne obchodného) registra, v ktorom je subdodávateľ zapísaný, a číslo zápisu** |  |  |  |  |
| **IČO subdodávateľa** |  |  |  |  |
| **Sídlo alebo miesto podnikania subdodávateľa** |  |  |  |  |
| **Obchodné meno subdodávateľa** |  |  |  |  |

**Príloha č. 4**

Zoznam subdodávateľov podľa zákona o verejnom obstarávaní

|  |  |  |  |  |  |
| --- | --- | --- | --- | --- | --- |
| Zoznam subdodávateľov podľa zákona o verejnom obstarávaní (v tejto prílohe ďalej len „**subdodávateľ**) | **Údaje o osobe (osobách) oprávnenej konať za subdodávateľa v rozsahu meno a priezvisko, adresa pobytu a dátum narodenia** |  |  |  | Poskytovateľ týmto na svoju česť vyhlasuje, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti predmetu plnenia a/alebo činnosti podľa zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia v rozsahu podľa článku 15 ods. 15.2 súťažných podkladov, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela a/alebo činnosti podľa zmluvy, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani podľa §10 ods. 4 a §40 ods. 8 zákona o verejnom obstarávaní.  V \_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpisy) |
| **Označenie (zvyčajne obchodného) registra, v ktorom je subdodávateľ zapísaný, a číslo zápisu** |  |  |  |
| **IČO subdodávateľa** |  |  |  |
| **Sídlo alebo miesto podnikania subdodávateľa** |  |  |  |
| **Obchodné meno subdodávateľa** |  |  |  |